Jiyutaido

**Jiyutaido** — sərbəst döyüş texnikaları ilə fəlsəfi və psixoloji hazırlığı birləşdirən döyüş idman növüdür. Adı "sərbəst döyüş növlərinin yolu" mənasını verir və "sərbəst idman növü" kimi də izah olunur.

## Ümumi məlumat

Jiyutaido idman növü 2008-ci ildə Azərbaycan Respublikasının Bakı şəhərində Teyub Ağayaroğlu Əzizov tərəfindən yaradılmışdır. 2010-cu ildən etibarən bu idman növü üzrə beynəlxalq seminarlar və yarışlar keçirilməyə başlanmışdır. Jiyutaido-nun yaradılmasında əsas məqsəd sağlam həyat tərzinin təşviqi, gənclərin fiziki və mənəvi inkişafı, xalqlar arasında dostluğun möhkəmləndirilməsi olmuşdur.

## Qurucu

Banisi: Teyub Ağayaroğlu Əzizov Doğum tarixi: 9 yanvar 1971 Doğum yeri: Hacıqabul, Azərbaycan

Teyub Əzizov 1985-ci ildən etibarən peşəkar idman fəaliyyəti ilə məşğuldur. Uzun illər Kyokuşinkay karate ilə məşğul olmuş, Sosay Masutatsu Oyamanın davamçısı kimi tanınmışdır. O, Azərbaycan Kyokuşinkay Karate və Jiyutaido Federasiyasının, eləcə də Beynəlxalq Kyokuşinkay Karate Federasiyasının prezidentidir. 9-cu dan qara kəmər və 10-cu dan qırmızı kəmər ustasıdır. 2008-ci ildə Jiyutaido idman növünü yaratmışdır.

## Fəlsəfə və prinsiplər
Jiyutaido — fiziki, ruhi və əqli hazırlığı birləşdirən döyüş sənəti və idman növüdür. Bu idman növünün əsas məqsədi insanın özünü tanıması və təbiətlə harmoniyada yaşamasıdır. Ciyutaido idmançıları meditasiya və daxili enerjilərdən istifadə etməyi öyrənirlər. Yaradıcısı Böyük Ustad Teyub Əzizovdur. O, Ciyutaido-nun zorakılıq üçün öyrədilməməli olduğunu vurğulamışdır. Məqsəd yalnız özünü, ailəni, dostları və zəifləri qorumaqdır. İdmançılar məşqdən əvvəl and içərək öyrəndikləri elmdən zorakılıq üçün istifadə etməyəcəklərinə söz verirlər. Ciyutaido dini inanclardan asılı deyil və bütün dinlərə uyğundur. Ciyutaido texnika və kata əsaslarını əhatə edir. İnsan öz daxili və xarici gücünü cəmləşdirərək lazım olan anda istifadə etməyi öyrənir. Meditasiya bədənin sakitləşməsinə və enerjinin idarə olunmasına xidmət edir. Dzen fəlsəfəsi Ciyutaido-nun təməlini təşkil edir. Bu fəlsəfə insana reallığı qəbul etməyi öyrədir. Ciyutaido ilə məşğul olanlar təbiətin qanunlarına uyğun hərəkət etməyi öyrənirlər. İnsan fiziki, əqli və ruhi harmoniyanı birləşdirərək özünü təkmilləşdirir. Yumşaqlıq və zəif görünüş düşməni çaşdırır, cəldlik və ağıllı davranış üstünlük təmin edir. Ciyutaido insana üçüncü gözün açılmasına və beş hissiyyatın həssaslığının inkişafına kömək edir. Dzazen, Koan və Sanzen vasitəsilə tələbələr öz elmlərini genişləndirirlər. Bu idman növü zorakılıq üçün deyil, həyat və mənəviyyat üçün öyrədilir. İnsan təbiətlə harmoniyada olduqda həm ruhi, həm fiziki inkişaf əldə edir. Kosmik enerji bədənin və ruhun təmizlənməsində istifadə olunur. Ciyutaido təcrübəsi insanın həyatına balans və mərdlik gətirir. İdmançı öz daxili gücünü idarə etməyi öyrənir və real vəziyyətlərdə düzgün qərar verməyə qadir olur. Bu idman növü insanın şəxsi inkişafına və həyat keyfiyyətinə birbaşa təsir göstərir.

## Texnika və üslub
Jiyutaido sərbəst döyüş prinsipləri üzərində qurulmuşdur və üç əsas versiyadan ibarətdir:

S (Sərbəst versiya) – başa zərbə qadağandır, güləşə icazə verilir

T (Klassik versiya) – baş və bədənə zərbələr mümkündür

K (Kyokushin versiyası) – güləş qadağandır, baş zərbələri yaşa görə məhdudlaşdırılır

## Dərəcə və kəmər sistemi
Jiyutaido-da kohay (tələbə) və dan (ustalıq) dərəcələri mövcuddur. Dərəcələr idmançıların milli və beynəlxalq yarışlardakı nəticələrinə əsasən verilir.

Ciyutaido-da kəmərlər tələbənin inkişaf səviyyəsini və daxili enerjisini göstərir:

8Q – Ağ kəmər: Təmiz vərəqə bənzəyir; tələbə yeni başlanğıc və aydınlıq mərhələsindədir. 7Q – Göy kəmər: Tələbə artıq Ciyutaido-nun müəyyən bir hissəsini dərk edib, kiçik elm mənbəyi yaratmağa başlayır. 6Q – Sarı kəmər: Yeni enerjilər aktivləşir, tələbə özünə inam qazanır və irəliyə can atır. 5Q – Yaşıl kəmər: Təbiət kimi enerji alır; texnika və biliklərini inkişaf etdirir. 4Q – Qəhvəyi kəmər: Tələbə texnika üzərində işləyir, biliyini yarışlarda sınayır. 3Q – Qəhvəyi kəmər qara xətt: Gücünü artırmaq üçün fəlsəfə, psixoloji hazırlıq və tibbi biliklərə diqqət edir. 2Q – Qara kəmər: Müdriklik və təcrübə ilə dolu mərhələ; fiziki və elmi tərəfdən inkişaf edir. 1Q – Qara kəmər qırmızı xətt: Keçmiş məşqlərə baxaraq, müdriklik və əzmkarlıq nəticələrini dərk edir. 1dan – Qırmızı kəmər: Ustad səviyyəsi; tələbə ağ kəmərdən qırmızı kəmərə qədər keçdiyi yolu tamamlayır, öz bilik və bacarıqlarını başa çatdırır.

## Federasiya və təşkilatlanma
Jiyutaido beynəlxalq səviyyədə Beynəlxalq Jiyutaido Federasiyası tərəfindən təmsil olunur və bir sıra beynəlxalq idman təşkilatları ilə əməkdaşlıq edir.

## Beynəlxalq fəaliyyət
**Jiyutaido** idman növü 2009–2026-cı illər ərzində 80-dən çox beynəlxalq seminar və çoxsaylı beynəlxalq yarışlarla təmsil olunmuşdur.

Bu çərçivədə müxtəlif qitələrdə dünya və kontinental səviyyəli turnirlər keçirilmişdir.

## Dünya çempionatları

## Dünya kubokları

## Avropa çempionatları

## Afrika kubokları

## Panamerika kuboku

## Asiya çempionatları

## Xarici keçidlər
https://www.jiyutaido.com/

https://www.instagram.com/jiyutaido_official

https://www.threads.com/@jiyutaido_official

https://www.tiktok.com/@aze_jiyutaido_federation

https://www.facebook.com

https://x.com/jiyuitaido

## İstinadlar